
הודעה לעיתונות –

תושב טבעון תבע את חברת התקשורת "בזק", וזכה לפיצוי בגין שימוש שעשתה "בזק" בחלקתו
בבית המשפט לתביעות קטנות בחדרה, (תיק 32798/06/16) תבע מר ס. את חברת "בזק", בגין נזקים והוצאות שהסבה לו, ברכושו, ובאדמתו. מר ס. התבסס בתביעתו על "חוק יסוד כבוד האדם וחירותו", אשר גובר בהגנה שהוא נותן לאזרח, על חופש הפעולה הגורף  של "בזק מתוקף "חוק התקשורת 1982", ו"פקודת הדואר" אשר קדמה לו.
חברת "בזק" העבירה כבל תקשורת תלוי עמודים, באדמתו, ובכך גרמה לו הוצאות לצורך הטמנת הכבל בצנרת העוברת בחלקתו, ולא שילמה לו דמי שימוש כל התקופה.
מר ס. פנה לחברת "בזק" כבר במרץ 2013. ההתדיינות וביצוע השינויים מקו תלוי העמודים אשר עבר במגרשו, לקו טלפון מוטמן באדמתו, ארכו שנים.
בחודש מאי 2016 הגיש מר ס. תביעה בבית המשפט לתביעות קטנות בחדרה, ע"ס 33,500 ₪, נגד חברת בזק תקשורת בע"מ. 
כותרת תביעתו הייתה: "תשלום דמי שימוש ראויים, עשיית עושר ולא במשפט, כפיית ביצוע עבודות, והתעמרות בבעל מקרקעין, השבת כספים ועוגמת נפש". במקור, התביעה הכוללת את דרישת הפיצוי על סך נזקיו של מר ס. עמדה על 50,000 ₪, אך מר ס. הסתפק בתקרת גובה תביעה של ביהמ"ש לתביעות קטנות.

בתביעתו מתאר מר ס. את הפרשה, ואת התנהגותה הפוגענית של חברת "בזק" בזכויותיו:
"בזק" מתחה קו עילי מעל מגרשו של מר ס.
כאשר בשנת 2013 מר ס. ביקש מ"בזק" להסיר את הקו, או להטמינו, כדי שלא יפריע להרחבת ביתו, "בזק" דרשה ממנו 594 ₪ לפתיחת תיק, ואף הגדילה לעשות והגישה לו הצעת מחיר לתשלום העבודה, ע"ס 12,736 ₪ - על  חשבונו.
לאחר התדיינות, צימצמה "בזק" את הצעתה ל 4,511 ₪, ולבסוף "הסתפקה" ב 2821 ₪. אך בפועל, מר ס. נאלץ לשלם גם    5,192 ₪ לקבלן עבודות עפר, לביצוע הטמנת הקו בקרקע.
בכל התקופה הזו, התעכבה מלאכת הבנייה בביתו של מר ס. עקב התנגדויות ודרישות של "בזק".
כאשר קצה נפשו של מר ס. בהתעמרותה של "בזק" בו, הוא תבע אותה בבית משפט לתביעות קטנות.
בתאריך 3/5/2017 קיבל ביהמ"ש את דרישתו של ס. באופן חלקי, גם עקב אי התייצבות נציגי "בזק" לדיון, והשופטת רקפת סגל מוהר קבעה ש"בזק" תשלם פיצוי חלקי למר ס.
בתאריך 11/5/2017 ביקשה "בזק" לבטל את פסה"ד, הסבירה היעדרותה מהדיון המשפטי ב'טעות אנוש', והגישה כתה הגנה, בו היא טענה בין היתר, שהיא פטורה (מתוקף "חוק התקשורת" 1982), מלשלם דמי שימוש לבעל הקרקע בו עוברת תשתית שלה.

בתאריך 21/6/2016 קבעה השופטת רקפת סגל מוהר, כי יש לזמן את הצדדים לדון בתביעתו של מר ס., והזהירה את הצדדים לגבי תוצאות אי ההתייצבות לדיון.

לאחרונה, לאחר דיון נוסף, בו השתתפו כל הצדדים, ולאור תקדים של בית המשפט המחוזי בחיפה משנת 2013, המטיל אחריות מסוימת על "בזק" לתשלום פיצוי לבעל מקרקעין שכבל תקשורת הועבר בחצרו, חייבה השופטת רקפת סגל מוהר את חברת "בזק" לשלם למר ס. 9,200 ₪, בגין הטמנת כבל התקשורת באדמתו.
לפרטים נוספים:

עו"ד רונן לפיד – 054-200-2215           

לקריאה נוספת:
ת"ק  36513-01-13  פרוביזור ואח' נגד בזק החברה הישראלית לתקשורת, בפני כב' הרשמת הבכירה קרן מרגולין – פלדמן, ביהמ"ש לתביעות קטנות חדרה. וגם:
רת"ק 7189-11-13  בזק החברה הישראלית לתקשורת בע"מ, נגד פרוביזור ואח', בפני כב' סגנית הנשיא השופטת שולמית וסרקרוג, ביהמ"ש המחוזי החיפה, בשבתו כבימ"ש לערעורים אזרחיים.
